Wobnowjenje statneho rozhłosoweho zrěčenja MDR předwidźi, Serbam stajne městno w rozhłosowej radźe přewostajić. Serbski sejm prosy zjawnosć, za to kmane wosoby namjetować. Rozsudźić měli w konsensu z Domowinu.
Drježdźany/Njebjelčicy (SN/at). Dlěje hač tři měsacy předleži Załožbje za serbski lud próstwa Serbskeho sejma, tři planowe městna institucionelnje financować. Na swojim sobotu znowa digitalnje přewjedźenym posedźenju njemóžachu sejmarjo „žadyn spóznajomny postup“ w naležnosći zwěsćić. Tohodla su pokładnicy towarstwa Smy z.t. nadawk dali, financny plan za lěto 2021 zestajeć a móžnosće financowanja za běžne wudawki sejma zdźěłać, wo čimž tón w nowinskej zdźělence informuje.
szl_Latn szl_Latn